বিনোদন ডেস্ক : লালন সাঁই, রবীন্দ্রনাথ ঠাকুর ও কাঙাল হরিনাথ। প্রথম দুটি নাম বেশ পরিচিত হলেও তৃতীয় নামটি হয়তো অনেকের কাছেই খানিকটা অপরিচিত ঠেকছে। কাঙাল হরিনাথ অবিভক্ত বাংলার সাংবাদিকতার পথিকৃত। তার পারিবারিক নাম শ্রী হরিনাথ মজুমদার। বিপ্লবী চেতনার এই পুরুষ বঞ্চিত মানুষের জন্য নিজেকে উজার করে দিয়েছিলেন। মানুষ ভালোবেসেছেন তিনি, মানুষই তাকে ‘কাঙাল’ নামে ডেকেছে ভালোবাসার আসনে।